ગુરુનું ધ્યાન કરાય? એ પ્રશ્નનો અહીં ખુલાસો થઈ જશે. અંગિરા મુનિ કહે છે કે ગુરુ સાથે જોડાવાનું ઉત્તમ સાધન છે તેમનું ધ્યાન. તેમના અમાયિક, દિવ્ય સ્વરૂપનું ચિંતવન-મનન. આને જ મનન દ્વારા બ્રહ્મનો પ્રસંગ કર્યો કહેવાય. ‘ॐ इत्येवं ध्यायथाऽऽत्मानं स्वस्ति वः पाराय तमसः परस्तात्’ (મુંડક ઉપનિષદ - ૨/૨/૬) શૌનક! જો આપણે માયાના ઘોર અંધકારની પેલી પાર જવું હોય તો એ માયાને જે સદાય પાર પામેલા જ છે તેવા ૐ કહેતાં બ્રહ્મસ્વરૂપ ગુરુનું કે જે આપણા સૌના આત્મા છે, તેમનું ‘ध्यायथ’ ધ્યાન કરો.